Natiq Cavadov

Natiq Hacı oğlu Cavadov () —  Milli Aerokosmik Agentliyinin (MAKA) Müşahidə Şurasının sədri, texnika elmləri doktoru, professor, Beynəlxalq və Azərbaycan Mühəndislik Akademiyasının həqiqi üzvü. Azərbaycan Respublikasının Kosmik Məsələlər üzrə Şuranın üzvü. Azərbaycan Respublikasının Prezidenti yanında Ali Attestasiya Komissiyasının nəzdində fəaliyyət göstərən Milli Təhlükəsizlik və Hərbi elmlər üzrə Ekspert Şurasının sədri. 

 Həyatı        

Natiq Cavadov 8 mart 1955-ci ildə Ağdam rayonunun Əliağalı kəndində anadan olmuşdur.
1971-ci ildə Bakı şəhərindəki 132 nömrəli orta məktəbi bitirmiş, elə həmin il Bakı Dövlət Universitetinin fizika fakültəsinə daxil olmuş və 1979-cu ildə oranı bitirmişdir.
1975-1977-ci illərdə hərbi xidmətdə olmuşdur.
1978-2003-cü illərdə Azərbaycan Milli Aerokosmik Agentliyində texnik, böyük texnik, mühəndis, böyük mühəndis, aparıcı mühəndis, partiya komitəsinin katibi, daha sonra Ağdam "Mikropribor" Elmi-Texniki Kompleksinin baş direktoru və Bakı şəhərindəki Kosmik Cihazqayırma zavodunun direktoru  vəzifəsində işləmişdir. 2003-cü ildən 2019-cu ilədək Azərbaycan Respublikası "Sənayeavtomatika" İstehsalat Birliyinin Baş direktoru olmuş, elə həmin il Azərbaycan Respublikası Müdafiə Sənayesi Nazirliyi Milli Aerokosmik Agentliyinin Baş direktoru vəzifəsinə təyin olunmuşdur. 2025-ci ildən Milli Aerokosmik Agentliyinin Müşahidə Şurasının sədridir. 

Ailəlidir, 2 övladı var.

 Elmi fəaliyyəti 
1997-ci ildə - texnika elmləri namizədi, 2007-ci ildə texnika elmləri doktoru elmi adlarını almışdır. 2010-cu ildən professordur. Beynəlxalq Ekologiya və Təbiətdən İstifadə Akademiyasının akademikidir. 2003-cü ildən Beynəlxalq Mühəndislik Akademiyasının həqiqi üzvü, 2006-cı ildən Azərbaycan Mühəndislik Akademiyasının həqiqi üzvü, 2024-cü ildə Beynəlxalq Elmlər Akademiyasının həqiqi üzvüdür. 2025-ci ildən Asiya Elmlər Akadmiyasının akademikidir. Türk Dünyası Araşdırmaları Beynəlxalq Elmlər Akademiyasının həqiqi üzvüdür.  

300-dən artıq elmi məqalənin, o cümlədən 8 monoqrafiya, 5 dərslik, 7 müəlliflik şəhadətnaməsinin, 10-dən çox patent müəllifidir. 100-dən çox elmi məqaləsi xarici ölkələrdə - İspaniya, Yunanıstan, İran, Türkiyə, Rumıniya, Rusiya, Belarus, Ukrayna, Avstriya, Latviya, Finlandiya, İtaliya, Danimarka və s. çap edilmişdir. 

 Elmi dərəcələri 

 1997-ci ildə - texnika elmləri namizədi

 2007-ci il - texnika elmləri doktoru

 2010-cu il - professor elmi adı
 İctimai fəaliyyəti 

 2009-cu il - "Azərbaycan Mühəndislik Akademiyasının xəbərləri" elmi-texniki jurnalının redaksiya heyətinin üzvü
 2011-ci ildən - Moskvada nəşr edilən "Neft sənayesində avtomatlaşdırma, telemexanika və rabitə" elmi-texniki jurnalının redaksiya heyətinin üzvü 
 2011-ci ildən- Azərbaycan Mühəndislik Akademiyasının Nəzarət Təftiş Komissiyasının sədri
 2019-cu ildən - Milli Aerokosmik Agentliyinin dövri nəşri olan “AMAKA-nın Xəbərləri” jurnalının baş redaktoru
 2022-ci ildən - Milli Aerokosmik Agentliyinin dövri nəşri olan “Xüsusi texnika və texnologiyalar” jurnalının baş redaktoru     
 Azərbaycan Respublikasının Prezidenti yanında Ali Attestasiya Komissiyasının nəzdində fəaliyyət göstərən Ekspert Şurasının sədri
 2024- cü ildən -  Azərbaycan Mühəndislik Akademiyası, “Mühəndislik və İnnovativ Texnologiyalar Departamenti”nin rəhbəri
 2024- cü ildən - 2024-cü ildə Beynəlxalq Elmlər Akademiyasının həqiqi üzvü və “Aerokosmik Elmlər və Texnologiyalar” bölməsinin sədri seçilmişdir.
 2025-ci ildən Asiya Elmlər Akademiyasının akademikidir. 
 Beynəlxalq Akademik Akkreditasiya və Atesstasiya Komitəsinin Azərbaycan Respublikası üzrə nümayəndəsi.  

 Təltif və mükafatları 

 "Tərəqqi" medalı – Azərbaycan Respublikası Prezidentinin 18 oktyabr 2011-ci il tarixli Sərəncamı ilə 
 "Mühəndislik şöhrəti" medalı - 2011-ci il Beynəlxalq Mühəndislik Akademiyası
 "Fəxri mühəndis" döş nişanı və "20 il xidmətinə görə" qızıl döş nişanı - Azərbaycan Mühəndislik Akademiyası 
  “Qızıl ulduz” medalı, “Atatürk” beynəlxalq mükafatı və ilin “Baş Direktoru” beynəlxalq mükafatı - Türk Dünyası Araşdırmaları Beynəlxalq Elmlər Akademiyası 
  10-dan çox beynəlxalq sertifikata layiq görülmüşdür.  

 Beynəlxalq tədbirlərdə iştirakı 
  20-dan çox beynəlxalq elmi konfranslarda iştirak etmişdir.

 Hazırladığı kadrlar 
 10-dan çox elmlər doktoru və texnika üzrə fəlsəfə doktoru 

 İstinadlar 

Kateqoriya:Azərbaycan alimləri
Kateqoriya:Azərbaycanlı alimlər 
Kateqoriya:Bakı Dövlət Universitetinin məzunları